
ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Ειδοποίηση για την παρακατάθεση στο Γραφείο Παρακαταθηκών 
Αλεξανδρούπολης της προσωρινής αποζημίωσης αγροτεμαχίου 
μετά των συστατικών του, που απαλλοτριώθηκε στη περιοχή 
Παλαγίας Αλεξανδρούπολης για τις ανάγκες Σχολικής Μονάδας 
του Ο.Α.Ε.Δ. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αναστολή χορήγησης οικοδομικών αδειών και εκτέλεσης οικοδομι¬ 
κών εργασιών στην εκτός του εγκεκριμένου σχεδίου περιοχή του 


ι ι · ' · > · · - · _ 

Δήμου Χαλανδρίου (Ν. Αττικής). 2 

Ειδικοί όροι δόμησης τυφλού οικοπέδου ιδιοκτησίας Δρίβα Κων/νου 
του Παναγιώτη στους Μολάους Ν. Λακωνίας. 3 


ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Αριθ. 104783 (1) 

Ειδοποίηση για την παρακατάθεση στο Γραφείο Παρακαταθηκών Αλε¬ 
ξανδρούπολης της προσωρινής αποζημίωσης αγροτεμαχίου μετά 
των συστατικών του, που απαλλοτριώθηκε στη περιοχή Παλαγίας 
Αλεξανδρούπολης για τις ανάγκες Σχολικής Μονάδας του Ο.Α.Ε.Δ. 

ΟΡΓΑΝΙΣΜΟΣ ΑΠΑΣΧΟΛΗΣΗΣ 
ΕΡΓΑΤΙΚΟΥ ΔΥΝΑΜΙΚΟΥ 

Ο Οργανισμός Απασχόλησης Εργατικού Δυναμικού (Ο.Α.Ε.Δ.) Νο¬ 
μικό Πρόσωπο Δημοσίου Δικαίου, που εδρεύει στην Αθήνα οδός Εθνικής 
Αντίστασης 8, Τράχωνες Αττικής και εκπροσωπείται νόμιμα, δηλώνει 
ότι: 

Με την 348/Φ427/17.7.1989 απόφαση του Νομάρχη Έβρου, που 
δημοσιεύτηκε στο ΦΕΚ 648/Δ/10.10.1989, όπως διορθώθηκε με το 
ΦΕΚ 371/Δ/16.7.1990, απαλλοτριώθηκε αναγκαστικά υπέρ και με 
δαπάνες του Ο.Α.Ε.Δ. για δημόσια ωφέλεια, ήτοι για την συμπλήρωση 
της οικοπεδικής έκτασης όπου ο Ο.Α.Ε.Δ. ανεγείρει κτιριακό συγκρό¬ 
τημα Σχολικής Μονάδας, ένα αγροτεμάχιο εμβαδού 3.592,41 μέτρα 
τετραγωνικά, με την περίφραξή του μήκους 173,45 τρέχοντα μέτρα 
και το επ’ αυτού 37 ελαιόδενδρα και 3 αμυγδαλιές, που βρίσκεται στη 
θέση «ΜΠΑΡΑ», της περιοχής Παλαγίας Αλεξανδρούπολης, όπως αυτό 
ειδικώτερα εμφείνεται με στοιχεία περιμέτρου Α, Μ, Ν, Ξ, Ο, Γ, I, Κ, Λ, 
Α στο από Μάΐου 1988 τοπογραφικό διάγραμμα του Μηχανικού Ηλία 
Γ. Γουναρόπουλου και φέρεται κατά τον ενσωματωμένο στο σχεδιά¬ 
γραμμα αυτό Κτηματολογικό Πίνακα ότι ανήκει στον Θεόδωρο Κυριά¬ 
κου Ξενιτίδη, κάτοικο Αλεξανδρούπολης. 


Το τοπογραφικό διάγραμμα και ο κτηματολογικός πίνακας θεωρή¬ 
θηκαν στις 17.7.1989 από τον Διευθυντή της Διεύθυνσης Τεχνικών 
Υπηρεσιών Ν. Έβρου Τ. Δεμίρογλου Πολιτικό Μηχανικό. 

Με την 176/15.11.1991 απόφαση του Μονομελούς Πρωτοδικείου 
Αλεξανδρούπολης καθορίστηκε η προσωρινή τιμή μονάδας αποζημίω¬ 
σης του απαλλοτριωθέντος αγροτεμαχίου σε δύο χιλιάδες διακόσιες 
(2.200) δραχμές το τετραγωνικό μέτρο, της περίφραξης σε τέσσερης χι¬ 
λιάδες πεντακόσιες (4.500) δραχμές το τρέχον μέτρο, των ελαιοδέν- 
δρων σε είκοσι χιλιάδες (20.000) δραχμές το καθένα και των αμυγδα¬ 
λιών σε δέκα χιλιάδες (10.000) δραχμές την καθεμία. 

Η προσωρινή αυτή τιμή που οινέρχεται σε εννέα εκατομμύρια τετρα¬ 
κόσιες πενήντα τρεις χιλιάδες οκτακόσιες είκοσι επτά (9.453.827) 
δραχμές κατατέθηκε από τον Ο.Α.Ε.Δ. στο Γραφείο Παρακαταθηκών 
Αλεξανδρούπολης, υπέρ αυτών που με δικαστική απόφαση θα (αναγνω¬ 
ριστούν δικαιούχοι της αποζημίωσης, το δε 15204/18.3.1992 γραμ¬ 
μάτιο σύστασης παρακαταθήκης που εκδόθηκε κατατέθηκε στο Συμβο¬ 
λαιογράφο Αλεξανδρούπολης Σταύρο Δημητρίου Στόγιο, από τον οποίο 
συντάχθηκε η 1188/18.3.1992 σχετική πράξη. 

Την κατάθεση του ποσού αυτού την έκανε ο Ο.Α.Ε.Δ. με την επιφύ¬ 
λαξη κάθε νομίμου δικαιώματος του για τον καθορισμό της οριστικής 
τιμής μονάδας αποζημίωσης του απαλλοτριωθέντος αγροτεμαχίου και 
των συστατικών του. 

Αθήνα, 24 Μαρτίου 1992 

Ο Νομικός Σύμβουλος 
ΔΗΜΗΤΡΗΣ Μ. ΛΙΜΠΕΡΟΠΟΥΛΟΣ 

-♦- 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 51671/1824 (2) 

Αναστολή χορήγησης οικοδομικών αδειών και εκτέλεσης οικοδομικών 

εργασιών στην εκτός του εγκεκριμένου σχεδίου περιοχή του Δήμου 

Χαλανδρίου (Ν. Αττικής). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 8 και 85 Α του Ν. Δ/τος της 
17.7.1923 «Περί σχεδίων πόλεων κ.λπ.» (Α’ 228), όπως μεταγενέ¬ 
στερα τροποποιήθηκαν και συμπληρώθηκαν. 

2. Τις διατάξεις του άρθρου 23 (παρ. 1 εδ. ιδ) του Ν.1558/1985 
«Κυβέρνηση και Κυβερνητικά Όργανα» (Α' 137). 

3. Τις διατάξεις του άρθρου 12 (παρ. 5) του Ν.1647/1986 «Οργα¬ 
νισμός Κτηματολογίου και Χαρτογραφήσεων Ελλάδος (Ο.Κ.Χ.Ε.) και 
άλλες σχετικές διατάξεις» (Α' 141). 

4. Την 210/1991 γνωμοδότηση του Δημοτικού Συμβουλίου Χα¬ 
λανδρίου (Ν. Αττικής). 

5. Το 11/4.2.1992 υπηρεσιακό σημείωμα της Διεύθυνσης Πολεο- 
δομικού Σχεδιασμού, αποφασίζουμε: 

1. Αναστέλλονται μέχρι τις 31.10.1992 η χορήγηση οικοδομικών 
αδειών και η εκτέλεση οικοδομικών εργασιών στην εκτός εγκεκριμένου 
σχεδίου περιοχή του Δήμου Χαλανδρίου (Ν. Αττικής) στην όποια είχε 
επιβληθεί αναστολή με τις 71848/5472/1.11.1989 (Δ’ 691/ 
9.11.1989) και 84424/6396/10.12.1990 (Δ' 723/27.12.1990) 
αποφάσεις του Υπουργού Περιβάλλοντος Χωροταξίας και Δημοσίων 
Έργων, όπως η περιοχή αυτή φαίνεται περικλειόμενη με κόκκινη 
γραμμή στο σχετικό πρωτότυπο διάγραμμα σε κλίμακα 1:10.000 και 
που αντίτυπό του σε φωτοσμίκρυνση δημοσιεύεται με την παρούσα από¬ 
φαση. 


2. Από την παραπάνω αναστολή εξαιρούνται οι οικοδομές στις οποίες 
έχουν ολοκληρωθεί οι εργασίες του φέροντα οργανισμού του κτιρίου. 

3. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 18 Μαρτίου 1992 

Ο ΥΠΟΥΡΓΟΣ 

ΑΧΙΛΛΕΑΣ ΚΑΡΑΜΑΝΛΗΣ 

Αριθ. Οιχ. Π - 124 ^3) 

Ειδικοί όροι δόμησης τυφλού οικοπέδου ιδιοκτησίας Δρίβα Κων/νου του 
Παναγιώτη στους Μολάους Ν. Λακωνίας. 

Ο ΝΟΜΑΡΧΗΣ ΛΑΚΩΝΙΑΣ 
Έχοντα υπόψη: 

1. Τις διατάξεις: 

α. Του Ν.1032/80 «περί συστάσεως του Υπουργείου Χ.Ο.Π.». 
β. Του Ν. 3200/55 «περί διοικητικής αποκέντρωσης» όπως συ¬ 
μπληρώθηκε με το Ν. 3620/56. 

γ. Του Ν.Δ. 712/70 (εκτελεστικού του Ν.Δ. 532/70, «περί συ- 
μπληρώσεως των διατάξεων περί διοικητικής αποκεντρώσεως κ.λπ.») 
όπως τροποποιήθηκε και συμπηρώθηκε με τα Β.Δ. 677/71 και 198/ 
72. 

δ. Του από 17.7.1923 Ν. Δ/τος «περί σχεδίων πόλεων κ.λ.π.» και 
ειδικώτερα τα άρθρα 43, 44 και 45. 

2. Την Α9/1-8/3 από 3.8.1971 κοινή εγκύκλιο του Πρωθυπουρ¬ 
γού, Αντιπροέδρου και Υπουργού Εσωτερικών «περί οργανώσεως των 
Νομαρχιών». 

3. Την από 7.10.91 αίτηση του Δρίβα Κων/νου του Παναγιώτη, 


κατοίκου Μολαων, μαζί με τα στοιχεία που τη συνοδεύουν (τοπογρα¬ 
φ ικό^διάγραμμα 1:200 - τεχν. έκθεση - συμβόλαια). 

4. Την υπ’ αριθ. Π-3125/27.8.87 (ΦΕΚ 903Δ717.9.87) από¬ 
φαση Νομάρχη /ίυατωνίας με την οποία αναθεωρήθηκε το ρυμ. σχέδιο 
πόλεως Μολάων. '' 

5. Το 9ο πρακτικό - θέμα 7ο'τ.^ς 18.12.91 του ΣΧΟΠ Ν. Λακω¬ 
νίας, αποφασίζουμε: ^. 

Καθορίζουμε τους εξής ειδικούς όρουςχδόμησης για την ιδιοκτησία 
Δρίβα Κων/νου του Παναγιώτη όπως αυτή φύεται υπό τα στοιχεία 

(Α, Β, Γ, Δ, Ε.Ν, £, Ο, Α) στο από Σεπτέμβριέ0 991 τοποχρα- 

φικό διάγραμμα του Πολιτικού Μηχανικού θεόδ. Σταμαδιάνου. 

Επιτρ. κάλυψη: 50% - Συντ. δόμησης: 1,00 - Μέγιστο ύψος: 7,50 
μ. 

Κατά τα λοιπά ισχύουν οι διατάξεις του ΓΟΚ/85. 

Η παρούσα να δημοσιευθεί στην Εφημερίδα της Κυβερνήσεως. 

Σπάρτη, 16 Ιανουάριου 1992 

Ο Νομάρχης 
ΦΩΤΗΣ ΦΑΛΙΑΓΚΑΣ 

